CELEX: 32014R0094
Language: da
Date: 2014-01-31 00:00:00
Title: Kommissionens gennemførelsesforordning (EU) nr. 94/2014 af 31. januar 2014 om godkendelse af jod, herunder polyvinylpyrrolidon-iod, som et eksisterende aktivstof til anvendelse i biocidholdige produkter af produkttype 1, 3, 4 og 22  EØS-relevant tekst

1.2.2014   
            
            
               DA
            
            
               Den Europæiske Unions Tidende
            
            
               L 32/23
            
         
      KOMMISSIONENS GENNEMFØRELSESFORORDNING (EU) Nr. 94/2014
   af 31. januar 2014
   om godkendelse af jod, herunder polyvinylpyrrolidon-iod, som et eksisterende aktivstof til anvendelse i biocidholdige produkter af produkttype 1, 3, 4 og 22
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:
   
               (1)
            
            
               I Kommissionens forordning (EF) nr. 1451/2007 (2) er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til Europa-Parlamentets og Rådets direktiv 98/8/EF (3). Denne liste omfatter jod.
            
         
               (2)
            
            
               Jod er vurderet i overensstemmelse med artikel 11, stk. 2, i direktiv 98/8/EF til anvendelse i produkttype 1, biocidholdelige produkter til personlig hygiejne, produkttype 3, biocidholdige produkter til veterinær hygiejne, produkttype 4, desinfektionsmidler til brug i forbindelse med levnedsmidler og fodersteder og produkttype 22, balsamerings- og præserveringsvæsker, som fastsat i bilag V til direktivet, hvilket svarer til henholdsvis produkttype 1, 3, 4 og 22 i bilag V til forordning (EU) nr. 528/2012.
            
         
               (3)
            
            
               De data, der er indgivet til brug for vurderingen, gjorde det også muligt at drage konklusioner vedrørende polyvinylpyrrolidon-iod.
            
         
               (4)
            
            
               Sverige blev udpeget som rapporterende medlemsstat og sendte den kompetente myndigheds rapport sammen med henstillinger til Kommissionen den 20. april 2011 i overensstemmelse med artikel 14, stk. 4 og 6, i forordning (EF) nr. 1451/2007.
            
         
               (5)
            
            
               Medlemsstaterne og Kommissionen har gennemgået rapporten fra den kompetente myndighed. I overensstemmelse med artikel 15, stk. 4, i forordning (EF) nr. 1451/2007 er resultaterne af vurderingen indføjet i en vurderingsrapport i Det Stående Udvalg for Biocidholdige Produkter den 13. december 2013.
            
         
               (6)
            
            
               Det fremgår af rapporten, at biocidholdige produkter, der anvendes i produkttype 1, 3, 4 og 22, og som indeholder jod, kan forventes at opfylde kravene i artikel 5 i direktiv 98/8/EF, forudsat at betingelserne i bilaget til nærværende forordning er opfyldt.
            
         
               (7)
            
            
               Jod, herunder polyvinylpyrrolidon-iod, bør derfor godkendes til anvendelse i biocidholdige produkter af produkttype 1, 3, 4 og 22.
            
         
               (8)
            
            
               Da der i vurderingerne ikke blev taget højde for nanomaterialer, bør godkendelserne ikke omfatte disse materialer i henhold til artikel 4, stk. 4, i forordning (EU) nr. 528/2012.
            
         
               (9)
            
            
               Der blev i vurderingen ikke taget højde for, at biocidholdige produkter, der indeholder jod, kan indgå i materialer og genstande bestemt til direkte eller indirekte kontakt med fødevarer, jf. artikel 1, stk. 1, i Europa-Parlamentets og Rådets forordning (EF) nr. 1935/2004 (4). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i forordning (EF) nr. 1935/2004. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved nævnte forordning er blevet fastsat, at sådanne grænser ikke er nødvendige.
            
         
               (10)
            
            
               Før et aktivstof godkendes, bør medlemsstaterne, de berørte parter og eventuelt Kommissionen have en rimelig frist til at forberede sig, så de kan opfylde de nye krav.
            
         
               (11)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE FORORDNING:
   Artikel 1
   Jod, herunder polyvinylpyrrolidon-iod, godkendes som et aktivstof til anvendelse i biocidholdige produkter af produkttype 1, 3, 4 og 22 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. januar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325 af 11.12.2007, s. 3).
   
      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1)
   
      (4)  Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (EUT L 338 af 13.11.2004, s. 4).
   
      BILAG
      
                  Almindeligt anvendt navn
               
               
                  IUPAC-navn Identifikationsnr.
               
               
                  Aktivstoffets minimumsrenhedsgrad (1)
                  
               
               
                  Godkendelsesdato
               
               
                  Udløbsdato for godkendelsen
               
               
                  Produkttype
               
               
                  Særlige betingelser (2)
                  
               
            
                  Jod (herunder polyvinylpyrrolidon-iod)
               
               
                  IUPAC-navn:
                  Jod
                  EF-nr.: 231-442-4
                  CAS-nr.: 7553-56-2
                  IUPAC-navn:
                  Polyvinylpyrrolidon-iod
                  EF-nr.: n.a.
                  CAS-nr.: 25655-41-8
               
               
                  995 g/kg for iod
                  For polyvinylpyrrolidon-iod: det indeholdte iod skal have en renhed på 995 g/kg
               
               
                  1. september 2015
               
               
                  31. august 2025
               
               
                  1
               
               
                  Ved produktvurderingen skal man være særligt opmærksom på den eksponering, de risici og den virkning, der er forbundet med enhver anvendelse, som er omfattet af en ansøgning om godkendelse, men som ikke er indeholdt i risikovurderingen på EU-plan for det aktive stof.
               
            
                  3
               
               
                  Ved produktvurderingen skal man være særligt opmærksom på den eksponering, de risici og den virkning, der er forbundet med enhver anvendelse, som er omfattet af en ansøgning om godkendelse, men som ikke er indeholdt i risikovurderingen på EU-plan for det aktive stof.
                  Godkendelserne gives på følgende betingelser:
                  For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (3) eller Europa-Parlamentets og Rådets forordning (EF) nr. 396/2005 (4), og alle hensigtsmæssige risikobegrænsende foranstaltninger til at sikre, at gældende maksimalgrænseværdier ikke overskrides, træffes.
               
            
                  4
               
               
                  Ved produktvurderingen skal man være særligt opmærksom på den eksponering, de risici og den virkning, der er forbundet med enhver anvendelse, som er omfattet af en ansøgning om godkendelse, men som ikke er indeholdt i risikovurderingen på EU-plan for det aktive stof.
                  Godkendelserne gives på følgende betingelser:
                  
                              1)
                           
                           
                              For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier i overensstemmelse med forordning (EF) nr. 470/2009 eller (EF) nr. 396/2005, og alle hensigtsmæssige risikobegrænsende foranstaltninger til at sikre, at gældende maksimalgrænseværdier ikke overskrides, træffes.
                           
                        
                              2)
                           
                           
                              Produkter, der indeholder jod, må ikke indgå i materialer og genstande bestemt til kontakt med fødevarer, jf. artikel 1, stk. 1, i forordning (EF) nr. 1935/2004, medmindre Kommissionen har fastsat specifikke grænser for migration over i fødevarer, eller det ved ovennævnte forordning er blevet fastsat, at sådanne grænser ikke er nødvendige.
                           
                        
            
                  22
               
               
                  Ved vurderingen af produktet skal der lægges særlig vægt på den eksponering, den risiko og den effektivitet, der er forbundet med alle anvendelser, der er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.
                  Godkendelserne gives på følgende betingelser:
                  Til erhvervsmæssig brug skal der fastsættes sikre arbejdsprocedurer og passende administrative foranstaltninger. I tilfælde hvor eksponeringen ikke kan nedbringes ved andre midler, skal produkter anvendes med de fornødne personlige værnemidler.
               
            
         (1)  Renheden som angivet i denne kolonne er det minimum af renheden af det aktivstof, der er anvendt til vurderingen efter artikel 8 i forordning (EU) nr. 528/2012. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.
      
         (2)  Med henblik på gennemførelsen af de fælles principper i bilag VI til forordning (EU) nr. 528/2012 findes indholdet og konklusionerne af vurderingsrapporterne på Kommissionens websted: http://ec.europa.eu/comm/environment/biocides/index.htm
      
         (3)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).
      
         (4)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).